અપ-સાયકલનો પ્રથમ પ્રોજેક્ટ કાંચ પર આધારીત હતો, કારણ કે તે સહેલાઈથી મળી રહે છે. જોકે, અમિશિ એક જથ્થાબંધ ઉત્પાદનનું મૉડલ અપનાવવાં માગે છે, પણ કાંચ તેના માટે કાર્યાત્મક નથી. તેઓ કહે છે, "તેમાં સુસંગતતાનું પ્રમાણ ઓછું હોય છે અને બગાડ ઘણો થાય છે. આમાં પરિવહન સંબંધી તકલીફો પણ છે, જેથી જ હું ધીરે-ધીરે તેમાંથી બહાર નિકળવાનો પ્રયત્ન કરી રહી છું." માર્કેટનો મોટો હિસ્સો આવરી લેવા માટે આ જ ક્ષેત્રનાં, હાલમાં ગ્રાહકોની ઓછી સંખ્યા ધરાવતાં વ્યવસાયો કરતાં અપ-સાયકલિંગને અલગ પાડવા માટે, મોટા પાયે ઉત્પાદન કરવું જરૂરી છે. કંપની પાસે નવું કૅટૅલોગ પણ છે, જે ટૅક-લક્ષી કંપનીઓને સંબોધિત કરવામાં આવલું છે. તેમાં ઈ-વેસ્ટથી બનાવાયેલાં કી-ફ્રેમ્સ, મધરબોર્ડ વિઝિટિંગ કાર્ડ હોલ્ડર્સ તથા અન્ય ઘણી ગિફ્ટ આઈટમ્સ છે, જેમને ઓછામાં ઓછી 100 પીસના જથ્થામાં ખરીદી શકાય છે.